Урок 11

**Тэма**: Міфы пра стварэнне чалавека і прыроднага свету

**Мэта:** Стварыць умовы для фарміравання мастацкай культуры вучняў у працэсе творчага асваення свету мастацка-эстэтычных каштоўнасцей

**Задачы:**

* развіццё здольнасці і гатоўнасці вучняў да пошуку, аналізу, адбору, пераўтварэння, захавання і апрацоўкі вучэбнай інфармацыі з дапамогай сучасных інфармацыйных тэхналогій;
* фарміраванне рэгулятыўнай кампетэнцыі вучняў, здольнасці эмацыйнай самарэгуляцыі, самаацэнкі і самакантролю ў адукацыйнай і рэальнай жыццёвай сітуацыі;
* фарміраваць здольнасць і гатоўнасць вучняў да пазнання, адрознення, аналізу і інтэрпрэтацыі мастацкага вобраза.

**Абсталяванне:**  мультымедыйны праектар, кампакт-дыск

**Ход урока**

1. **Арганізацыйны момант.**

**Слова настаўніка.**

*Шмат вучыла я розных моў,*

*Шмат пачула я добрых слоў,*

*Толькі лепшых не чула нідзе,*

*Чым матуліна “Добры дзень!”*

**Слова настаўніка.** Добры дзень, дзеці, добры дзень, шаноўныя госці. Сёння асаблівы ўрок. У нас многа гасцей, удвая больш за вучняў, але мы паспрабуем не хвалявацца, і паказаць усе свае здольнасці ў самым лепшым свеце. Усе мы ведаем, што чалавек – гаспадар свайго настрою, таму будзем сёння радаснымі, упэўненымі ў сабе, сканцэнтраванымі. Пачнём урок з усмешкі: парадуемся асенняму лістападаўскаму дню, усміхнёмся адзін аднаму, а дапаможа зняць напружанне відэаролік, які дапамаглі мне зманціраваць вучні 7 класа.

**1 (Дэманстрацыя відэароліка “Улыбка”)**

1. **Новая тэма.**

**Слова настаўніка.** На мінулым уроку мы з вамі разважалі, як уладкаваны свет, што з’яўляецца крыніцай жыцця на зямлі, пазнаёміліся з міфамі пра стварэнне і ўладкаванне свету. Вы дапамагалі мне падрыхтаваць прэзентацыю.

Сёння мы прадоўжым размову па даннай тэме і пазнаёмімся з міфамі пра стварэнне чалавека і прыроднага свету, паспрабуем апрацаваць неабходныя вучэбныя матэрыялы, папоўніць свае веды, узбагаціцца карыснай інфармацыяй.

Людзей заўсёды цікавіла, хто стварыў чалавека і навакольны прыродны свет. Часцей за ўсё ў міфалогіі творцамі выступаюць багі. І ў кожнага народа – свая гісторыя пра стварэнне свету і чалавека.

Паводле вераванняў старажытных егіпцян першыя людзі з’явіліся з гліны, іх вылепіў Хнум, бог з галавой барана. Ён таксама стварыў і жывёл.

 **2 (Прэзентацыя Богі старажытнага Егіпта)**

**Слова настаўніка.** А вось старажытныя грэкі лічылі, што чалавека стварыў з зямлі і вады Праметэй, брат Зеўса. Таксама Праметэй вылепіў жывёл, прыстасаванні для жылля.

**Пытанне вучням:** Скажыце, а чым яшчэ праславіўся Праметэй?

**Слова настаўніка.** *Калісьці, у даўнія-даўнія часы, людзей на зямлі было мала. Нібы звяры, блукалі яны па лясах, палявалі на зверыну, елі сырое мяса, дзікія плады і карані, укрываліся звярынымі шкурамі і ў непагадзь хаваліся ў пячорах і дуплах дрэў. Розум у іх быў, як у малых дзяцей; яны былі бездапаможныя ў жыцці і безабаронныя супраць драпежных звяроў і грозных сіл прыроды.*

*Праметэй пашкадаваў людзей і захацеў памагчы ім.*

*Ён пайшоў да свайго сябра Гефеста, сына Зеўса, цудоўнага каваля і майстра. На востраве Лемнас, у нетрах вогнедышнай гары, была майстэрня Гефеста. Горача палаў у вялізным горне свяшчэнны агонь, без якога немагчымы ніводнае мастацтва і майстэрства.*

*Праметэй застаў Гефеста за работай – бог-каваль каваў вогненныя стрэлы-маланкі для Зеўса-Грамавержца. Праметэй стаяў і глядзеў, як па-майстэрску працуе Гефест. Калі ж палаючыя іскры разляцеліся па усёй майстэрні, Праметэй злавіў свяшчэнную іскрынку і схаваў у пустой трысцінцы, якую трымаў у руцэ. Гэтую трысцінку з іскрай свяшчэннага агню Праметэй прынёс людзям, і людзі запалілі ад яе ўсюды вогнішчы, ачагі і горны, навучыліся змагацца з прыродай, здабываць схаваныя ў нетрах зямлі медзь і жалеза, золата і серабро і вырабляць з іх розныя рэчы, зброю і ўпрыгожанні. Людзі пачалі будаваць сабе жыллё з дрэва і каменю і караблі з ветразямі, каб плаваць па рэках і морах, прыручылі дзікіх жывёл і прымусілі каня насіць на сабе чалавека, а казу і карову – карміць яго, а ў авечкі пачалі браць цёплую і моцную воўну для вопраткі. Святло ад свяшчэннага агню праясніла думкі людзей, абудзіла іх сонны розум, запаліла ў сэрцах імкненне да шчасця.*

*І шмат чаму навучыў Праметэй людзей з дапамогай свяшчэннага агню. Ён навучыў іх гатаваць лекавы сок з раслін, якія памагаюць пры хваробах і ранах, і людзі пазбавіліся ад вечнага страху смерці. Праметэй адкрыў ім навуку лічбаў і навучыў запісваць знакамі словы, каб перадаваць свае думкі тым, хто жыве далёка.*

*З гордасцю глядзеў Праметэй, як людзі робяцца дужэйшыя, разумнейшыя і спрытнейшыя ў любой рабоце.*

*Але ўладар свету Зеўс разгневаўся на Праметэя і вырашыў жорстка пакараць выкрадальніка свяшчэннага агню. Цар багоў паслаў сваіх слуг схапіць Праметэя і адвесці яго на край свету, у бязлюдную горную краіну, а Гефесту загадаў прыкаваць тытана да гары. Горка было Гефесту выконваць гэты загад – Праметэй жа быў яго сябрам, але такая была воля Зеўса. Гефест закаваў рукі і ногі Праметэя ў жалезныя кольцы, а потым моцным ланцугом прыкаваў яго да каменнай глыбы, вострым алмазным клінам прабіў яму грудзі і прыбіў яго да скалы.*

*І загадаў Зеўс, каб назаўсёды, на векі вякоў, застаўся Праметэй прыкутым да гэтай скалы.*

*Мінулі стагоддзі. Шмат што змянілася на зямлі. Толькі не канчаліся мукі Праметэя. Сонца пякло яго высахлае цела, сцюдзёны вецер замятаў яго калючым снегам. Кожны дзень у вызначаны час прылятаў вялізны арол, разрываў кіпцюрамі цела тытана і дзяўбаў яго печань. А ўночы раны гаіліся зноў.*

*Ды нездарма ён насіў імя Праметэй, што азначае “прадбачлівы”: ён ведаў, што надыдзе часіна і сярод людзей на зямлі з’явіцца вялікі герой, які здзейсніць шмат подзвігаў, каб ачысціць зямлю ад ліха, і прыйдзе вызваліць яго.*

 (Міфы Старажытнай Грэцыі. Дванаццаць подзвігаў Геракла)

**Пытанне вучням:** Хто ж вызваліў Праметэя?

**Слова настаўніка.** Вобраз Праметэя, які прынёс агонь на Зямлю, выкарыстоўваецца ў літаратурных творах эпохі антычнасці. Прапаную вам урывак з трагедыі старажытнагрэчаскага драматурга Эсхіла.

Паглядзіце, у якіх

Мушу я пакутах праводзіць жыццё

Безліч доўгіх гадоў!

Ганебныя мне пачапіў кайданы

Новы цар шанаваных, слынных багоў.

Бяда! І я плачу аб гэтай бядзе

І аб будучых бедах – ды дзе, дзе ж мяжа

Пакут маіх гэтых бясконцых?

Ды што я тут кажу? Бо я ж і сам

Прадбачыў будучыню гэтую, й няма

Нічога нечаканага тут, зрэшты.

Я мушу лёгка гэта ўсё стрываць,

Бо неабходнасці не пераможаш.

Ды цяжка і маўчаць, і гаварыць

Пра долю пра сваю. Бо я ж, няшчасны,

Пакутую за тое, што смяротным

Зрабіў дабро, агонь украў ім боскі,

Схаваўшы ў чарацінцы, і людзям

Павадыром зрабіўся ён. Ва ўсіх

Мастацтвах – дапамогай неацэннай…

За гэтае злачынства кара мне,

І вось вішу я ў кайданах пад небам…

(Эсхіл. Прыкуты Праметэй)

**Слова настаўніка.** Я думаю, вам цікава будзе ведаць, што ў гонар подзвігу Праметэя ў часы старажытнагрэчаскіх спартыўных спаборніцтваў запальваўся алімпійскі агонь. Жыхары некаторых гарадоў старажытнай Элады праводзілі так званыя *Праметэйі* – спаборніцтвы бегуноў з палаючымі факеламі.

**3 (слайд Праметэйі)**

**Слова настаўніка**. Вобраз Праметэя натхніў на творчасць не аднаго генія. Аб ім стваралі свае творы літаратары Гётэ, Шэллі, Байран, Мустай Карым, кампазітары Вагнер, Ліст, Скрабін, скульптары Раман Красніцкі, Фёдар Гардзееў, вядомы выканаўца Эдуард Хіль выступаў з песняй “Прометей”. Валянцін Непомняшчы стварыў у 1970 годзе дыяфільм “Агонь Праметэя”, а ў 1974 годзе на экранах з’явіўся мультыплікацыйны фільм “Прометей” рэжысёра Аляксандры Сняжко-Блоцкай, створаны на кінастудыі “Союзмультфільм”.

**Прапаную вам паслухаць песню “Праметэй” у выкананні Эдуарда Хіля**

**4 (песня Эдуарда Хіля “Праметэй”)**

**Слова настаўніка**. Некалькі разоў у нас сёння ўжываўся выраз**-** словазлучэнне “Праметэеў агонь”. Ён выкарыстоўваецца ў якасці фразеалагізма. А скажыце, як можна растлумачыць сэнс гэтага выслоўя? Правільна, гэта імкненне дабівацца высокародных мэтаў, накіраваных на дабрабыт другіх людзей шляхам самаахвярнасці. Гэта мужнасць і высакароднасць чалавека. Так можна гаварыць пра людзей, якія аддана служаць другім.

1. **А зараз настаў час адпачыць Фізкультхвілінку сёння праводзіць Дзіяна.**

**5 Фізкультхвілінка.**

1. **Слова настаўніка**. А зараз мы з вамі прааналізуем і супаставім творы розных жанраў: літаратуры, жывапісу і скульптуры.

**6 Аналіз твораў**

**Д. Байрон «Прометей» (1816).**

1

Титан! На наш земной удел,

На нашу скорбную юдоль,

На человеческую боль

Ты без презрения глядел;

Но что в награду получил?

Страданье, напряженье сил

Да коршуна, что без конца

Терзает печень гордеца,

Скалу, цепей печальный звук,

Удушливое бремя мук

Да стон, что в сердце погребен,

Тобой подавленный, затих,

Чтобы о горестях твоих

Богам не смог поведать он.

2

Титан! Ты знал, что значит бой

Отваги с мукой... ты силен,

Ты пытками не устрашен,

Но скован яростной судьбой.

Всесильный Рок - глухой тиран,

Вселенской злобой обуян,

Творя на радость небесам

То, что разрушить может сам,

Тебя от смерти отрешил,

Бессмертья даром наделил.

Ты принял горький дар, как честь,

И Громовержец от тебя

Добиться лишь угрозы смог;

Так был наказан гордый бог!

Свои страданья возлюбя,

Ты не хотел ему прочесть

Его судьбу - но приговор

Открыл ему твой гордый взор.

И он постиг твое безмолвье,

И задрожали стрелы молний...

 3

Ты добр - в том твой небесный грех

Иль преступленье: ты хотел

Несчастьям положить предел,

Чтоб разум осчастливил всех!

Разрушил Рок твои мечты,

Но в том, что не смирился ты, -

Пример для всех людских сердец;

В том, чем была твоя свобода,

Сокрыт величья образец

Для человеческого рода!

Ты символ силы, полубог,

Ты озарил для смертных путь, -

Жизнь человека - светлый ток,

Бегущий, отметая путь,

Отчасти может человек

Своих часов предвидеть бег:

Бесцельное существованье,

Сопротивленье, прозябанье...

Но не изменится душа,

Бессмертной твердостью дыша,

И чувство, что умеет вдруг

В глубинах самых горьких мук

Себе награду обретать,

Торжествовать и презирать,

И Смерть в Победу обращать.

**Юдоль - (со старославянского “ долина”, в современной литературе используется как поэтический символ тяжести жизненного пути)**

**Пытанне вучням:** У якой форме напісаны гэты верш?

**Слова настаўніка:** Правільна, у форме звароту да героя, які прыняў страшэнныя мукі дзеля людзей, але не скарыўся Зеўсу.

**Пытанне вучням:** Што атрымаў Праметэй за свой высакародны ўчынак?

У чым самы галоўны праступак Праметэя?

**Слова настаўніка:** Зеўс разгневаўся не столькі за агонь, колькі за непакорнасць і ганарлівы дух Праметэя, які стаў прыкладам для людзей. Фінал твора гучыць як вогненны гімн барацьбы за раўнапраўе, справядлівасць, якая і з’яўляецца сэнсам чалавечага жыцця.

**Слова настаўніка:** паглядзіце на карціну французскага мастака Гюстава Моро “Праметэй”.

**Пытанне вучням:** У чым яе арыгінальнасць і нечаканасць?

**Слова настаўніка:** Сапраўды, нягледзячы на драматычны сюжэт, на першы погляд у гэтым творы пераважае нейкі ціхамірны спакой. Здаецца, тут няма і намёку на трагічную расправу над тытанам. Гледзячы на карціну, мы пераконваемся, што аўтару менш за ўсё хацелася проста перадаць антычную гісторыю, што ён наўмысля імкнецца напоўніць яе надзвычайнымі падрабязнасцямі і цікавымі дэталямі.

**Пытанне вучням:** Якія дэталі можна адзначыць у першую чаргу?

**Слова настаўніка:** Так, мы заўважаем драпежны погляд вялізнай птушкі, накіраваны прама на Праметэя, змрочныя фарбы скалістых гор, якія абвіты дзіковіннымі раслінамі, пробліскі ўсходу сонца на дальнім плане.

**Пытанне вучням:** А што цікавага вы маглі б адзначыць у вобразе Праметэя?

**Слова настаўніка:** Моцна звязаны і заломаны назад рукі, на нагах металічныя аковы. Ён нібы ўзвышаецца над светам, застаўшыся сам-насам са сваім лёсам. Арыгінальны сілуэт яго фігуры як бы адбівае святло. Фізічны боль не страшны герою. Гэты велікан, прыкуты да скалы, знешне спакойны і нерухомы, ён суцішыўся і маўчыць. І ў гэтым яго маўчанні – ўвесь сэнс карціны, яго гнеўны пратэст супраць несправядлівасці і насілля. Толькі маўчанне, толькі роздум над тым, што здзейсніў.

**Пытанне вучням:** Ці ёсць раскаянне ў яго вачах?

**Слова настаўніка:** Канечне, няма. Паглядзіце, як аддана глядзіць на яго арол, здаецца, драпежнік зразумеў усю глябіню трагедыі і перайшоў на бок Праметэя. Аўтар імкнуўся паказаць проціборства дабра і зла, супярэчлівыя адносіны жыцця і смерці, ідэю аб бясконцасці свету і хараство прыроды, духоўнай і цялеснай прыгажосці, высакароднасць, пачуццё ўласнай годнасці.

**Пытанне вучням:** Перад вамі скульптура Н.Адама “Праметэй”. На што ў першую чаргу сканцэнтравана ўвага гледача?

**Слова настаўніка:** Правільна, перш за ўсё ўвага сканцэнтравана на чыста пластычным рашэнні тэмы. Мы амаль не бачым твару Праметэя, дэталёва не прадстаўлены і арол-драпежнік. Але якое выразнае, напружанае цела героя, паказанае ў пакутлівым выгібанні. Мы разумеем, як цяжка даецца Праметэю супраціўленне, калі ўвесь цэнтр цяжару змешчаны на адну левую нагу. Разам з тым пры ўсёй складанасці сілуэта ў скульптуры адчуваецца вялікая ўнутраная дынаміка і экспрэсія.

**Пытанне вучням:** Які мы можам зрабіць вывад?

**Слова настаўніка:** Зламаць Праметэя нікому не ўдасца, сіла яго волі і гатоўнасць стаяць да канца не маюць межаў.

**Якія эпізоды з жыцця Праметэя найбольш часта дэманстравалі художнікі і скульптары?**

**Хто перад вамі: герой ці пакутнік, пераможаны ці пераможца?**

**Слова настаўніка:** У якасці бонуса прапаную вам паглядзець мультфільм “Праметэй”

**7 (Мультфільм)**

**V. Рэфлексія.**

Скажыце, калі ласка, што гэта за прадмет. Правільна, гэта вясы (калі правільна гаварыць па беларуску, то шалі) У асноўным, яны выкарыстоўваюцца ў аптэках, таму што ўзважыць на іх толькі можна ў грамах.

А скажыце мне, калі ласка, ці ведаеце вы сімвалам чаго выступаюць вясы (шалі)? Правільна, сімвалам справядлівасці. Можа вы мне адкажаце, хто з’яўляецца ў старажытнагрэчаскай міфалогіі багіняй правасуддзя?

Правільна, Феміда.

**8 (Выява Феміды)**

Паглядзіце на яе выявы. Што вы заўважылі незвычайнага ў яе абліччы. Як вы думаеце, чаму ў яе павязка на вачах?

Правільна, таму што ўсе людзі роўныя перад законам. І за свае ўчынкі павінен адказваць аднолькава багаты і бедны, вялікі чыноўнік і просты рабочы.

А мы з вамі сёння вельмі добра папрацавалі. І я хачу, каб вы ацанілі сваю работу, і паклалі на шалі вось гэтыя жэтончыкі і прааналізавалі, “узважылі” вынікі сваёй работы. Малайцы. Плюсаў у нас атрымалася больш.

Дзякуй за работу. А я дару вам смайлікі, такую своеасаблівую адзнаку за вашу работу на ўроку і спадзяюся, што вы і на астатніх уроках будзеце такімі ж уважлівымі, мабільнымі, разумнымі і дапытлівымі.